ผมเป็นรับ เวลาจะโดนสอดใส่ จะมีการเจ็บรอบๆปากทวาร แค่ฝ่ายรุกสอดใส่ มาแค่ปลายหัว จะเจ็บครับ ความรุ้สึกเหมือนกระดาษขาด พอมาดู สรุปมีอาการฉีกบริเวณปากทวารไม่ลึกมาก เป็นที่เดิมตลอดครับ ทำให้ไม่สามารถมีเพศสัมพันธ์ต่อได้(ค่อยไปหาแล้ว..แผลตรงนั้นหายแต่ก็กลับมามีอาการอีกเวลาจะมีอะไรกัน)อาการเจ็บจะหายไปเองหลังจากผ่านไป 4-5 วันครับ แนะนำยา ทาproctosedyl ointment ใช้ทาแล้วแผลหายครับแต่ก็ไม่สามารถมีอะไรกันได้ครับ เป็นมานานแล้ว(ช่วงนี้ไม่มีอะไรกันแล้วครับจะครบปีแล้ว) แต่ขับถ่ายได้ปกติไม่เจ็บครับ ผมควรพบแพทย์ไหมครับ (คนที่มีอะไรด้วยเป็นแฟนครับ)
สวัสดีค่ะ การมีแผลฉีกขาดที่ทวารหนักจากการมีเพศสัมพันธ์นั้นเกิดขึ้นได้ ซึ่งถ้าเป็นแผลขนาดเล็ก อาการจะค่อยๆดีขึ้นและสมานกันได้เองในบางราย แต่ถ้าเป็นแผลปริบริเวณทวารหนักขนาดใหญ่ มีการอักเสบหรือติดเชื้อร่วมมาด้วย อาจต้องไปพบแพทย์เพื่อเย็บแผลหรือได้รับยาฆ่าเชื้อภายใต้การดูแลของแพทย์ต่อไปการมีริดสีดวงทวารหนักนั้น อาจทำให้เรื่องแผลที่ทวารหนักเป็นมากขึ้นได้เช่นกัน จากการเบ่งถ่ายอุจจาระ ในระหว่างนี้ ควรพยายามดื่มน้ำเปล่ามากๆ กินอาหารที่มีกากใยสูงเพื่อให้ขับถ่ายได้ง่าย งดการทำกิจกรรมทางเพศไปก่อนจนกว่าแผลจะหายสนิทถ้าตอนนี้แผลหายสนิทดีไม่เจ็บ ขับถ่ายปกติ ก็ให้สังเกตอาการต่อไปได้ค่ะ แนะนำการไปพบแพทย์เพื่อตรวจคัดกรองโรคติดต่อทางเพศสัมพันธ์เป็นประจำทุกปีด้วย